उपायुक्त से आवासीय, आय और प्रमाण पत्र निर्गत कराने की मांग
डुमरिया| कांग्रेसपार्टी के महासचिव सिर्मा देवगम ने उपायुक्त पूर्वी सिंहभूम के पास आवेदन सौंप कर जाति, आवासीय, आय अन्य प्रमाण पत्र निर्गत करने की मांग की है। उन्होंने आवदेन में लिखा है कि पूर्वी सिंहभूम के राजस्व कर्मचारी पिछले कई दिनों से हड़ताल पर हैं। इस कारण लोगों को समय पर प्रमाण पत्र निर्गत करने में परेशानियां रही हैं। समय पर प्रमाण पत्र नहीं मिलने से सरकारी बहाली में आवेदन करने वाले शिक्षित बेरोजगार युवक आवेदन करने से वंचित हो रहे हैं। उन्होंने उपायुक्त से अनुरोध किया है कि राजस्व कर्मचारियों के कार्यों का निपटारा करने के लिए वैकल्पिक व्यवस्था की जानी चाहिए। इससे लोगों को समय पर प्रमाण पत्र उपलब्ध कराए जा सकेंगे।
hin_Deva hin_Deva